google/wiki40b huggingface dataset:
Kampserien

Kampserien er en tegneserie som ble utgitt i pocketformat i perioden 1964 – 1990. Utgiver var SE-bladene (Stabenfeldt Forlag i Stavanger). Utgivelsen var ukentlig og det kom i alt 1370 hefter før serien stanset. I perioden 1987 – 1989 kom det også 14 hefter i stort format og med freset rygg i samme serie, men da med navnet «Kamp Spesial».

Innholdet

Innholdet i tegneserien var krigshistorier fra den andre verdenskrig. Alle historiene var tegnet slik at det var de allierte som var heltene, mens aksemaktene var skurkene. Tegnerne la stor vekt på at våpen, hjelmer/uniformer og annet krigsmateriell ble gjengitt så korrekt som mulig.
Utgivelsene skjedde i en periode hvor krigshistorier var svært populære og det utkom flere andre tilsvarende hefter i samme periode både i regi av SE-bladene, Fredhøis forlag og andre forlag. Kjente utgivelser var Commandoes, Seriemagasinet og Spion 13.

Utgiveren

Seriene i Kampserien var hentet fra DC Thomson, et skotsk forlag som fortsatt utgir slike blader. Mange av historiene hadde tema fra kjente episoder under den andre verdenskrig.
Hans Morten Hansen

Verdensrekord i Stand up-komedie

Hansen satte 20. august 2010 verdensrekord Stand up-komedie, etter å ha holdt show i 38 timer og 14 minutter. Han startet verdensrekordforsøket onsdag 18. august 2010 kl. 22:00 under Stand Up Festivalen på utestedet Latter på Aker Brygge i Oslo. Komikeren ble holdt under oppsyn av kollegaen Jonas Kinge Bergland. Han slo den australske komikeren Lindsay Webbs gamle rekord med syv minutter, etter å ha holdt det gående til fredag 20. august 2010 kl. 12:14.
Ifølge VG Nett besøkte over 1.000.000 brukere direkteoverføringen av verdensrekordforsøket på VGTV underveis.
For at Guinness rekordbok skulle godkjenne verdensrekordforsøket, så måtte det også til enhver tid være minst 10 tilskuere til stede og gå minst fire timer mellom gjentakelser av samme vits. Komikeren hadde lov til å ha fem minutters pause hver time, og mulighet til å spare disse til færre, men lengre pauser.
Senter for integritet i forsvarssektoren

Senter for integritet i forsvarssektoren (SIFS) er et faglig uavhengig senter opprettet av Forsvarsdepartementet i 2012. Formålet er å være et kunnskaps- og kompetanse basert senter som fremmer godt styresett og profesjonell integritet, og å bidra til å etablere robuste integritetssystemer for dermed å redusere risiko for korrupsjon i forsvarssektoren. Senterets arbeid bygger på norsk lovverk og internasjonale standarder. De nasjonale Etiske retningslinjer for statstjenesten skal sikre profesjonell integritet gjennom å gi klare retningslinjer for tjenesteyting og myndighetsutøvelse. SIFS har ifølge Forsvarsdepartementet en ledende rolle for iverksetting av trening og utdannelsesplaner innen NATOs «Building Integrity» program. Senteret er en aktiv bidragsyter til norske integritetsprosjekter i Bosnia-Hercegovina, Kosovo og Montenegro, samt i Ukraina.
Direktør i SIFS er Per Christensen. Senteret er samlokalisert med Institutt for forsvarsstudier.
FREW Publications

FREW Publications er et australsk tegneserieforlag som utgir The Phantom (Fantomet). Forlaget ble starta i 1948 av Ron Forsyth, Jim Richardson, Jack Eisen og Peter Watson. Navnet består av forbokstavene i hver grunnleggers etternavn. Eisen og Watson slutta imidlertid før selskapet hadde starta ordentlig, men navnet ble beholdt. FREW eies og drives i dag av Jim Shepherd.
Den første serien FREW ga ut var Fantomet, i 1948, og per 2006 er det den eneste serien de gir ut. FREWs storhetstid var på 1950-tallet, da de ga ut flere titler, de fleste australskproduserte. Eksempler på titler de ga ut er The Shadow, Sir Falcon og Phantom Ranger.
FREWs Fantomet-utgivelse var den andre faste Fantomet-utgivelsen i verden, kun slått av italienske L'Uomo Mascherato fra 1938. FREWs Fantomet-utgivelse er den lengste sammenhengende utgivelsen av Fantomet noensinne.
Analogi (språkvitenskap)

Analogi er i språkvitenskapen det at en språklig konstruksjon blir endret etter mønster av en annen språklig konstruksjon.

Fra morfologien

Et eksempel fra morfologien har vi når flertallsformene av det norske substantivet SAU i mange dialekter har blitt endret fra sauer, sauene til sauar, sauane, etter det vanligste bøyingsmønstret for norske substantiv med genuset maskulinum, eller når flertallsformene av det norske substantivet ELV i mange dialekter har blitt endret fra elvar, elvane til elver, elvene, etter det vanligste bøyingsmønstret for norske substantiv med genuset femininum. Eksempel på substantiv som fra gammelt av følger de vanligste bøyingsmønstrene for substantiv i henholdsvis maskulinum og femininum, er HEST og SKÅL, med flertalformene hestar, hestane og skåler, skålene.

Fra leksikon

Det norske verbet håndtere betyr mellom annet 'bruke el. behandle (et redskap, et hjelpemidler, en materiale o. l.)'. Når ordet blir skrevet håndtere istedenfor hantere, er det fordi en tenker seg at ordet henger i hop med substantivet hånd, noe det ikke gjør historisk. Håndtere er lånt fra nedertysk, hanteren 'besøke ofte, drevet handel', som igjen kommer av fransk hanter 'ha omgang med'. Endringen hantere > håndtere har skjedd analogt med hånd. På nynorsk er denne analogien rent ortografisk, siden handtere og hantere begge må uttales [ham¹teːre], og det handler trolig om en påvirkning fra bokmål/dansk, som har håndtere, slik at analogien ikke bare gjelder skrivemåten, men også uttalen.
Det vanlige navnet på leksikalsk analogi er «folkeetymologi».
Judolia

Utseende

Middelsstore (7-15 millimeter), brune til svarte trebukker, dekkvingene er gjerne gule med svarte tegninger. Antennene er tynne og omtrent så lange som kroppen. Kroppsformen er forholdsvis bred. Pronotum er mer eller mindre klokkeformet, dekkvingene noe avsmalnende bakover. Beina er middels lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Judolia-artene lever gjerne i døde røtter av løvtrær. Utviklingen tar gjerne to år. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten har en holarktisk utbredelse.
Hemiaspidius

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Politimester

Norge

I Norge brukes tittelen politimester oftest om den øverste lederen i et politidistrikt, som styrer all politivirksomhet innenfor dette geografiske området. Politimesteren er justisministeren og politidirektoratets distriktsrepresentant og utøver av den vedtatte kriminalpolitikken. Tittelen politimester brukes også om enkelte politiledere som ikke leder noe politidistrikt. Sammenslåingen av politidistrikter i 2002 førte til at en rekke politimestre ble uten politidistrikt; noen av disse jobber nå for Politidirektoratet.

Ansvarsområde

Politimesteren har etter politilovens § 16, 1.ledd totalansvaret for polititjenesten i sitt politidistrikt både administrativt, organisatorisk og faglig. Dette innebærer også ansvar for etterforskning og straffesaksbehandling. Politimesteren tilhører derfor påtalemyndigheten og er underlagt riksadvokaten og statsadvokatene. Politimesteren har også operativt ansvar som innbefatter blant annet redningstjenesten, kriseberedskap og alle væpnede aksjoner. Når en operasjon har et visst omfang vil politimesteren sette stab, det vil si kalle inn sine faste stabsmedlemmer som en strategisk støttefunksjon.
Av rettssikkerhetsmessige grunner er politimesteren gitt en viss eksklusiv kompetanse. Dette gjelder spesielt bruk av helt spesielle typer etterforskningskritt og bevæpning av politiet.
Politimester har fortsatt ansvaret når det ytes bistand av de ulike særorganer og spesialenheter, som Kripos, Økokrim og Beredskapstroppen.
Politimestrene i Rogaland og Salten politidistrikt er øverste operative leder når Hovedredningssentralen i henholdsvis Sør- eller Nord-Norge leder større redningsaksjoner.

Kvalifikasjoner

Tradisjonelt har juridisk embedseksamen vært en forutsetning for å bli utnevnt til politimester. Politimestre er utnevnt på åremål av Kongen i statsråd.
Etter en mangeårig profesjonsstrid i politietaten har det nå blitt åpnet for at personer uten juridisk embedseksamen kan bli utnevnt til politimestre. Et visst nivå av juridisk kunnskap er likevel fortsatt et krav.

Historie

Politimestertittelen var før tilknyttet øverste leder for et politikammer i bykommuner, mens lensmannen ledet lensmannskontoret i en landkommune. Etter at også landkommuner kan velge å kalle seg byer, er alle lokalkontorene nå ledet av lensmenn.

Danmark

I Danmark ble tittelen politimester frem til 1. januar 2007 brukt om alle sjefene for de daværende 54 politikretsene. Politimestre var sidestilt med visepolitidirektører og viserikspolitisjefen. Dermed hadde politidirektøren i København og rikspolitisjefen høyere rang enn politimestrene. I forbindelse med politireformen i 2007 fikk lederne for de nye 12 politikretsene tittelen politidirektør. Tittelen politimester anvendes heretter kun for
avdelingsledere i Rikspolitiet, samt for lederne for de to politikretsene på Færøyene og Grønland.
Ocnița (distrikt)

Geografi

Distriktet ligger nord i landet og grenser til distriktene Briceni i vest, Edineţ i sørvest og sør og Donduşeni i sør og sørøst og til Ukraina i nord. I distriktet ligger det nordligste punkt av landet - lansbyen Naslavcea: 48°28′02″ N, 27°35′04″ V.
Diacosma

Utseende

Små, bredt ovale og hvelvede, skinnende regnbuefarget metallglinsende bladbiller.

Utbredelse

Artene er utbredt i det nordøstlige Australia (nordlige Queensland).
Connie-bøkene

Connie-bøkene er en amerikansk romanserie for ungdom utgitt under pseudonymet Betsy Allen. Hovedpersonen i serien er den unge kvinnen Connie Blair. I Norge ble bøkene utgitt av Forlagshuset. Omslagsillustratører var Thorvald Ravn for nr. 1-4 og Sten Nilsen for nr. 5-10.
X-wing (Star Wars)

X-wing er en fiktiv klasse jager-romskip i Star Wars universet. Romskipet er bevæpnet med 4 laserkanoner og 2 avfyringsmekanismer for protontorpedoer. Jageren har 2 forskjellige flyge-moduser: En hvor vingene ligger flatt og en hvor vingene ekspanderes ut til angrepsposisjon. Det er når X-wingene står i angrepsposisjon vingene danner den karakteristiske X formen. De dukker opp i filmene Et nytt håp (1977), Imperiet slår tilbake (1980), Jediridderen vender tilbake (1983) og The Force Awakens (2015), samt det ekspanderte universet. I filmene blir de fremstilt som de primære jagerne brukt av Opprøreralliansen og the New Republic. X-wings har også dukket opp i flere Star Wars videospill, derav spillserien Star Wars: Rogue Squadron og flysimulatorserien X-Wing.
Designen til ARC-170 starfighter sett i åpningslaget i Star Wars Episode III: Sithene tar hevn minner om designen til X-wing.
Matteo Perez d'Aleccio

Matteo Perez d'Aleccio (1547 - ca. 1616) var en italiensk, manieristisk maler som er kjent for sine religiøse, historiske og maritime motiver.

Liv og verk

Han nevnes også som Matteo da Lecce eller Leccio grunnet hans antatte fødeby Lecce i sørlige Italia ved antagelsen at d’Aleccio var en forvansking, men kunsthistorikeren Alfredo Petrucci hevder at Perez var hans fars etternavn, og av spansk opprinnelse, og at d'Aleccio er avledet fra Alezio, hans egentlige fødested, en liten italiensk by i regionen Puglia, i gamle dager kjent som Aletium.
Han studerte under Michelangelo, og arbeidet i Det sixtinske kapell i Vatikanpalasset med Anglenes fall på fasaden, motstående til Michelangelos Dommedag. Han var medlem av Accademia di San Luca i Roma. Han malte også et alterstykke for Sant'Eligio degli Orefici.
Da d'Aleccio reiste til Napoli møtte han kunstneren Pablo Moron som ble hans assistent i mange år. Bortsett fra hva han gjorde på Malta kan hans viktigste verker bli funnet i Roma og omfatter blant annet freskoen Striden om Moses’ lik (Disputa sul corpo di Mosè, ca. 1574) i Det sixtinske kapell; freskoer i Villa d'Este i Tivili og Villa Mondragone i Frascati. I årene fra 1576 arbeidet han på Malta hvor han ble malteserordenens offisielle maler og hvor han gjorde flere historiske bilder, og på 1580-tallet var han i Sevilla i Spania, og muligens fra 1589 i Lima i Peru.
Sankt Mikaels og sankt Georgs sal (The Hall of St Michael and St George), også kjent som Tronerommet (Sala del Maggior Consiglio) til Stormesterens palass i Valletta er dekorert med 13 av hans freskoer som viser hendelser fra den store beleiringen av Malta av tyrkerne i 1565. Han er gitt æren for å ha introdusert manierismen til Malta med sine freskoer. Disse ble malt fra 1576 og til 1581, på samme tid som det ble gjort oljemalerier av den samme scenen, fire kan bli sett i Cube Room i Queen's House, Greenwich, i London. Blant hans andre verker på Malta er Kristus’ dåp. Da han forlot Malta i 1581 kunne han ta med seg et sertifikat fra stormester Jean Levesque de la Cassière som priset skjønnheten og perfeksjonen i hans kunst og sertifiserte ham med eccellente nella sua professione (datert 28. juni 1581).
Han er mindre kjent for de verker han utførte i Spania hvor han blitt overtalt til å utvandre til i 1583. Han fullførte en monumental fresko i 1583 i katedralen i Sevilla, St. Kristoffer som bærer Frelser som barn. Han malte i 1587 det samme emnet for kirken i San Miguel, og malte også andre oppbyggelige og religiøse motiver i Sevilla. Ulikt mange andre malere på 1500-tallet praktiserte og kultiverte d’Aleccio kunsten med gravering på kopperplater, kobberstikk. Etter flere år i Spania følte han at hans verker ble verdsatt mindre enn andres, spesielt de til Luis de Vargas, og dro kanskje tilbake til Roma.
Informasjonen om datoen og stedet for hans død er usikre. Det hevdes motstridende at han døde i Roma, i Karibia og i Lima i Peru, og hans siste kjente dato er 1616 hvor han hadde overoppsyn med utgivelsen av den andre utgaven av sjøkartet Arcano del Mare av Sir Robert Dudley, og han døde antagelig en tid etter dette.
Sea PROTECTOR

Sea PROTECTOR er en fjernstyrt våpenstasjon produsert av Kongsberg Defence Systems, til bruk på båter. Sea PROTECTOR er en marinisert utgave av Protector RWS / M151. Plattformen kan modifiseres til å montere mange forskjellige våpen, men er hovedsakelig beregnet for mitraljøser. Av andre våpen den er testet med er blant annet missilsystemer som Javelin og Hellfire.
Sea PROTECTOR er beregnet for havnebeskyttelse og generelt beskyttelse av båter mot trusler. På større skip kan flere Sea PROTECTOR-systemer kobles sammen og styres fra skipets Kamp-og-Bro systemer.
PROTECTOR-plattformen har også et omfattende treningsprogram/simulatorprogram utviklet av Kongsberg Defence Systems selv.

Bruk i Norge

Våpenstasjonen ble testet i en lang periode rundt om i landet om bord på Sjøheimevernets SHV-102 Hvasser i Gyda-klassen.
I 2013 inngikk Forsvarets logistikkorganisasjon en kontrakt med Kongsberg Defence Systems om å utstyre alle norske kampfartøy med våpenstasjonen.
I løpet av fire år skal våpenstasjonene være på plass på alle marinens kampfartøy: Fregattene i Fridtjof Nansen-klassen, kystkorvettene i Skjold-klassen, minerydderfartøyene i Alta- og Oksøy-klassen og Stridsbåt 90N.
Logistikkfartøyet KNM «Maud» vil også bli bestykket med Sea Protectorer.
Wiener Zentralfriedhof

Wiener Zentralfriedhof (Wiens sentralgravlund) ble åpnet i 1874, og med omtrent 330 000 graver og et område som dekker nesten 2,5 km² er den blant de største anleggene av denne art i Europa. På grunn av  sine rundt 1 000 æresgraver, sine mange bygninger i jugendstil og store areal er den en av byens severdigheter. Den ligger i bydelen Simmering.
Egge Idrettslag

Egge Idrettslag (stiftet i 1900) er et idrettslag fra Egge i Trøndelag. Idretter klubben tilbyr inkluderer; allidrett, fotball, håndball, ski og sykkel.

Fotball

De har fotballag fra G7-G19, J7-J19 samt A-lag for damer i 4. divisjon og herrelag i 5. divisjon. 
Den nye kunstgressbanen ble ferdig i 2005.
Arealformål

Arealformål i plan- og bygningsloven er omtalt i § 11–7.
«Kommuneplanens arealdel skal i nødvendig utstrekning vise arealformål...»
Arealformål: • Bebyggelse og anlegg. • Samferdselsanlegg og teknisk infrastruktur. • Grønnstruktur. • Forsvaret. • Landbruks-, natur- og friluftsformål samt reindrift. • Bruk og vern av sjø og vassdrag, med tilhørende strandsone.
§ 12–5 omhandler arealformål i reguleringsplan.
Brachodidae

Utseende

Nokså små, kompakte, gul- eller brunaktige sommerfugler. De kan minne om små nattfly eller om viklere. Antennene er middels lange, trådformede eller svakt fjærformede. Brystet (thorax) er ganske stort og kraftig, tett hårkledt. Forvingene er forholdsvis smale, med middels lange hårfrynser. Bakvingene er brede, med middels lange hårfrynser, ofte gule eller hvite ved roten og mørkere langs kanten. Beina er kraftige med alnge sporer. Bakkroppen er lang og tykk hos hunnene, sylindrisk.
Syllitus

Utseende

Middelsstore, lange og tynne, mørke trebukker. Pronotum kan være rødt.

Utbredelse

Gruppen er utbredt i Australia, Ny-Guinea og Timor.
The De Vere Belfry

The De Vere Belfry er en velrenommert golfklubb i Warwickshire i England, i nærheten av byen Birmingham. De Vere er navnet på en hotellkjede som kjøpte klubben i 1990-årene, og golfentusiaster foretrekker gjerne å referere til klubben bare som The Belfry.
Klubben har tre golfbaner. The Brabazon Course er hovedbanen for turneringer, og de andre er The PGA National Course og The Derby Course. Hovedkvarteret til The Professional Golfers' Association ligger i nærheten. Klubben var vert for Ryder Cup i 1985, 1989, 1993 og 2002, og har arrangert mange turneringer på Europatouren.
Wilhelm Landaus bankhus

Historie

Wilhelm Landaus bankforretning ble grunnlagt i 1858 og hørte til de betydeligste private bankene i Warszawa mot slutten av det 19. århundre. I Łódź åpnet banken sin filial i 1870, til å begynne med ved Piotrkowska-gaten 39. Etter at Landau kjøpte tomten ved Piotrkowska-gaten 29, bestemte han seg for å bygge et nytt sete. 
Den nye bygningen ble tegnet i 1902 av arkitekten Gustaw Landau-Gutenteger og ble ferdigbygd i 1903. Selve banken hadde sine lokaler kun i andre etasje. Første etasje ble leid ut til butikker, mens tredje og fjerde rommet fire luksuriøse leiligheter. I mellomkrigstiden ble bygningen solgt til Den polske forretningsbank i Lviv, og ble senere kjøpt av en privateier.
Filip Starzyński

Landslaget

Han ble tatt ut i Polens EM-tropp til EM i Frankrike 2016.
Arne Næss jr.

Forretningsmann

I 1964 flyttet han til New York for å jobbe hos sin onkel Erling Dekke Næss. Men det tok ikke lang tid før han begynte for seg selv. Han etablerte seg i London i 1968 og hadde det som hovedbase for forretningene. Det var først og fremst innen shipping og olje, men også innen eiendom han gjorde sine beste forretninger. Men også flere uheldige investeringer ble gjort. Blant annet involverte han seg i pyramidespillet Global Money Games på slutten av 1990-tallet. Og den største suksessen kom i det gamle teknologiselskapet Tandberg Data. Først og fremst var hans verdier innen norske og utenlandske eiendomsinvesteringer. De siste årene tilbrakte han i Sveits.
Næss ble i 1986 utnevnt til kommandør med stjerne av Den Kongelige Norske Fortjenstorden. I 1995 utkom biografien "Arne Næss jr. – Granitt og regnbue" av Mona Levin. (Gyldendal)

Fjellklatrer

I en alder av 19 år hadde han allerede 20 førstebestigninger i norske fjell. På 1970-tallet gikk han tilbake til fjellklatring, og i 1985 ledet han de første norske bestigningene  av Mount Everest.  På ekspedisjonen deltok også den britiske fjellklatreren Chris Bonington, i tillegg til nordmennene Bjørn Myrer Lund, Odd Eliassen, Håvard Nesheim, Stein P. Aasheim, Ola Einang og Ralph Høibakk.
13. januar 2004, under en forretningsreise, forulykket han under en fjellklatring i Groot Drakenstein-fjellene i nærheten av byen Franschoek, omtrent 80 kilometer fra byen Cape Town i Sør-Afrika.

Ekteskap

I 1966 giftet han seg med Filippa Kumlin d'Orey fra Sverige. Sangeren/låtskriveren Leona Næss er ett av tre barn fra dette forholdet. De andre to barna heter Katinka og Christoffer. Etter skilsmissen fra d'Orey hadde han et kort og flyktig forhold til skuespilleren Mari Maurstad. I 1985 møtte han souldivaen Diana Ross på en reise til Bahamas. De giftet seg senere samme året og fikk to sønner, skuespilleren Evan Olav Næss (født 26. august 1988) og Ross Arne Næss (født 7. oktober 1987). Næss Jr. og Diana Ross skilte seg i 1999. De siste fem år av sitt liv levde Næss sammen med Camilla Astrup fra Oslo, og paret fikk to sønner.
Sirkelens ende

Handling

Arkeologen Bjørn Beltø – albino og vegetarianer – får i oppdrag å overvåke et arkeologisk utgraving ved Værne kloster i Østfold ledet av den kjente engelske arkeologen og professor Graham Llyleworth på vegne av SIS. Men Beltø finner fort ut at meningen med utgravingen er noe helt annet enn det de går ut med, og særlig når et skrin med noe hemmelig i blir så å si stjålet uten at reglene for nytt funn blir fulgt. Han bestemmer seg for å finne ut hvorfor det er så viktig å holde innholdet i skrinet så hemmelig og tar det fra dem – noe som sender ham ut på en lang og eventyrlig reise. Underveis må han slite med sine egne problemer også.

Kuriosa

Forfatteren er oldebarnet til folkedikteren Jon Flatabø. I et intervju med Aftenposten fortalte Egeland at hovedpersonen Bjørn Beltø i Sirkelens ende er oppkalt etter to av Flatabøs pseudonymer: Bjørn Botnen og Sven Beltø.
Maranhão

Historie

Franskmennene etablerte i 1612 en koloni i det som i dag er Maranhão hvor São Luís var hovedsete. Til tross for de franske grunnleggerne blir det hevdet at São Luís er en av byene i Brasil som mest likner på en portugisisk by. Tre år senere ble byen overtatt av portugisere som igjen tapte den til hollenderne året etter, i 1641. Portugiserne fikk endelig kontroll over byen i 1617. Byen ble inkludert i UNESCOs verdensarvliste i 1997.
Delstatene Ceará, Maranhão og Pará ble forent under navnet Estado do Maranhão i 1621. Området forble uavhengig frem til 1774, da det kom under administrasjon av kolonien Brasil.
Maranhão deltok ikke i den brasilianske uavhengighetserklæringen fra 1822. Året etter ble imidlertid portugiserne fordrevet ut av admiral Lord Cochrane og delstaten ble dermed en del av keiserdømmet Brasil.

Geografi

Det er en rekke elver i delstaten, slik som Parnaíba, Gurupi og Grajaú. Elvene gjør at delstaten ikke er like utsatt for tørke som de andre delstatene nordøst i Brasil.
Nikolaj Judenitsj

Bakgrunn

Nikolaj Judenitsj kom fra en russisk adelsslekt. Han studerte ved Aleksandrovskij-militærskolen og generalstabsakademiet, hvor han ble ferdig i 1881 og 1887.

Karriere

Judenitsj kommanderte først et regiment, og så en brigade under den russisk-japanske krig fra 1904 til 1905, da han ble såret to ganger.
Han ble utnevnt til stabssjef for de militære distriktene Kazan og Kaukasus i 1912 og 1913. Under første verdenskrig var Judenitsj som generalløytnant stabssjef i den russiske Kaukasusarmé. Han ledet de russiske styrkene i slaget ved Sarıkamış. Den 24. januar 1915 ble han forfremmet fra general i infanteriet til øverstkommanderende for armeen. Som dette ledet han med fremgang styrkene i Erzurum og i Trapezunt, som befestet hans ry som krigshelt. I mars 1917 ble han øverstkommanderende for hele Kaukasusfronten. På grunn av «motstand mot den provisoriske regjering» ble Judenitsj i mai 1917 sendt i pensjon av Aleksander Fjodorovitsj Kerenski.
Ved novemberrevolusjonens utbrudd sluttet han seg til de hvite og ble i august 1919 krigsminister i Nordvestrusslands regjering i Tallinn. Til å begynne med ville han bruke Finland som base for sin offensiv, men til tross for Mannerheims støtte ble planen skrinlagt på grunn av motstand fra vest og politiske kretser i Finland. I september 1919 begynte Judenistj en offensiv mot Petrograd, men mislyktes og måtte i januar 1920 oppløse arméen i Estland
Etter dette ble han og mange av styrkene evakuert av britiske skip. Judenitsj bosatte seg siden i Nice i Frankrike, men i de gjenværende 13 årene spilte han ingen stor rolle i det russiske innvandrermiljøet.